ബൈക്ക് അപകടത്തില് പരിക്കേറ്റ യുവാവ് മരിച്ചു എടത്വ: പാന്പാടി വട്ടുകളത്തിനും മുണ്ടന് കവലയ്ക്കും ഇടയിലുണ്ടായ ബൈക്കപകടത്തില് പരിക്കേറ്റ് ചികിത്സയിലായിരുന്ന യുവാവ് മരിച്ചു. എടത്വ പാണ്ടങ്കരി നെല്ലിക്കുന്നത്ത് പരേതരായ എന്.റ്റി. ചാക്കോകത്രിനാമ്മ ദന്പതികളുടെ മകന് ആന്റണി റോജന്41 ആണ് മരിച്ചത്. വ്യാഴാഴ്ച ഉച്ചയ്ക്ക് 12.30 നായിരുന്നു അപകടം . എടത്വയില് നിന്നു ഭാര്യ വീട്ടിലേക്ക് പോയ റോജന് പാന്പാടി വട്ടുകളത്തിനും മുണ്ടന് കവലയ്ക്കും ഇടയിലെ ഇറക്കത്തില് ബൈക്ക് നിയന്ത്രണം വിട്ട് ബാരിക്കേഡില് ഇടിച്ച് മറിഞ്ഞ് വന്കുഴിയിലേയ്ക്ക് പതിക്കുകയായിരുന്നു. പോലീസും ഫയര്ഫോഴ്സും ചേര്ന്നാണ് റോജനെ കരയ്ക്കെത്തിച്ചത്. കോട്ടയം കാരിത്താസ് ആശുപത്രിയില് ചികിത്സയിലിരിക്കേ ഇന്നലെ വൈകുന്നേരം 4.30 നാണ് മരിച്ചത്. ഭാര്യ. അന്പിളി ജോസഫ്.